E-7715/2006

Mál þetta var höfðað 2. desember 2006 og dómtekið 4. þ.m.

Stefnandi er Hundaræktun Dalsmynni ehf., þrotabú, Dalsmynni, Kjalarnesi og höfðar skiptastjóri þrotabúsins málið.

Stefndi er Hundagallerí ehf., Dalsmynni, Kjalarnesi.

Stefnandi krefst þess að rift verði með dómi samningi um afsal allra útistandandi krafna stefnanda til stefnda, dags. 5. júlí 2004, þannig að staðfest verði með dómi að allt innheimtufé vegna útistandandi krafna á nafni stefnanda falli til þrotabús hans. Einnig krefst stefnandi málskostnaðar úr hendi stefnda.

Stefndi krefst þess að hann verði sýknaður af öllum kröfum stefnanda í málinu og að hafnað verði öllum kröfum stefnanda í málinu. Einnig krefst hann málskostnaðar úr hendi stefnanda.

Með úrskurði Héraðsdóms Reykjavíkur 6. apríl 2006 var bú Hundaræktunar Dalsmynni ehf. tekið til gjaldþrotaskipta og V-kvk-nf D-kvk-nf V-kvk-nf héraðsdómslögmaður skipuð skiptastjóri. Skiptabeiðandi var tollstjórinn í Reykjavík til innheimtu opinberra gjalda að fjárhæð 4.859.008 krónur og hafði verið gert árangurslaust fjárnám hjá skuldara 25. janúar 2006. Kröfulýsingarfresti lauk 27. júní 2006 og var lýst almennum kröfum að fjárhæð 7.218.321 króna. Frestdagur við skiptin er 3. mars 2006.

Við könnun skiptastjóra á eignum hins gjaldþrota félags kom í ljós að það átti útistandandi kröfur. J-kk-nf E-kk-nf hdl. tilkynnti skiptastjóra með bréfi, dags. 9. maí 2006, að hann hefði um nokkurra ára skeið annast innheimtu fyrir Hundaræktun Dalsmynni ehf. Í júlí 2004 hefði verið gerð yfirlýsing um afsal krafna nefnds fyrirtækis til annars í eigu sömu aðila, Hundagallerís ehf. Þessi yfirlýsing hafi ekki borist lögmanninum fyrr en í næstliðnum aprílmánuði. Lögmaðurinn óskaði eftir afstöðu skiptastjóra til þess að kröfur þær, sem hann hefði haft til innheimtu í nafni Hundaræktunar Dalsmynni ehf. yrðu færðar yfir á nafn Hundagallerís ehf. Það afsal krafna, sem hér um ræðir, er dagsett 5. júlí 2004 og hljóðar um afsal allra krafna, hverju nafni sem nefnast. Þar segir eftirfarandi: „Allt söluverðið hefur verið fram reitt og á Hundagallerí ehf. því nefndar eignir kvaðalausar.“ Með samningi um kröfukaup, sem einnig er dagsettur 5. júlí 2004 en er óundirritaður, fylgir skrá yfir kröfurnar, samtals að fjárhæð 3.320.000 krónur.

T-kk-nf K. Þ-kk-nf, stjórnarmaður og stofnandi hins gjaldþrota félags, mætti til skýrslutöku hjá skiptastjóra 23. maí 2006. Hann kvað rekstur Hundaræktunar Dalsmynni ehf. hafa lagst niður í júní eða júlí árið 2004. Félagið hafi ekki átt eignir svo nokkru nemi að undanskildum útistandandi kröfum sem J-kk-nf E-kk-nf hafi verið með í innheimtu. Hann kvað Hundagallerí ehf. hafa keypt útistandi kröfur félagsins. Skiptastjóri upplýsti T-kk-þf um að hann teldi mætta verða að sýna fram á að greitt hefði verið fyrir kröfurnar þar sem þær hefðu verið seldar innan 24 mánaða frá frestdegi að telja til félags sem væri rekið af sömu aðilum.

Samkvæmt útprentun úr hlutafélagaskrá er stjórn beggja framangreindra einkahlutafélaga skipuð T-kk-þgf K. Þ-kk-þgf og Á-kvk-þgf S-kvk-þgf; hinn fyrrnefndi framkvæmdastjóri þeirra beggja með prókúruumboði.

Skiptastjóri hafnaði því, í bréfi til J-kk-ef E-kk-ef héraðsdómslögmanns 12. maí 2006, að kröfur, sem væru til innheimtu hjá lögmannsstofu hans, yrðu færðar yfir á nafn Hundagallerís ehf. heldur yrði það, sem innheimtist, lagt inn á reikning þrotabúsins.

Með bréfi, dags. 31. maí 2006, lýsti skiptastjóri yfir riftun á framangreindri eignayfirfærslu, samkvæmt 131. gr., sbr. 141. gr., gjaldþrotalaga. Í bréfinu er vísað til þess að ekki hefði verið sýnt fram á hvort og þá með hvaða hætti endurgjald hefði komið fyrir kröfurnar. Með svarbréfi lögmanns stefnda 13. júní 2006 var framkominni yfirlýsingu um riftun hafnað.

Stefnandi reisir riftunarkröfu sína á 141. gr. og 131. gr. laga nr. 21/1991 um gjaldþrotaskipti, sbr. 142. gr. sömu laga. Í raun hafi verið um gjafagerning að ræða enda liggi ekki fyrir nein sönnun þess að nokkuð hafi verið greitt fyrir hinar framseldu kröfur. Ljóst sé að stefndi hafi auðgast á kostnað þrotabúsins og hafi ráðstöfun krafnanna með framsali þeirra verið ótilhlýðileg og riftanleg.

Af hálfu stefnda er því haldið fram að auk kaupverðsins hafi hann greitt stefnanda fjármuni með bankayfirfærslum; 680.000 krónum sem lagðar hafi verið inn á reikning stefnanda 3. febrúar 2006 og 500.000 krónum 23. nóvember 2005. Sýknukrafa hans er byggð á því að hann hafi átt viðskipti við stefnanda um kröfukaup sem hann hafi sannanlega efnt að fullu. Hann hafi greitt fullt verð og ekki hafi verið í ljós leitt að endurgjald hafi verið óeðlilegt.

Í málinu liggja frammi innleggsnótur á bankareikning stefnanda fyrir 500.000 krónum 23. nóvember 2005 og 680.000 krónum 3. febrúar 2006. Í fyrra tilvikinu er greiðandi T-kk-nf K. Þ-kk-nf, kt. 210745-3279, og í hinu síðara Hundaræktun, kt. 501201-2270 (sem er kennitala stefnanda-innskot dómara). Ekkert er fram komið sem tengi þessar greiðslur við málsefnið. Ekki liggja fyrir nein samtímagögn né heldur frá öðrum tíma sem sýni fram á greiðslu samkvæmt kaupsamningi og afsali varðandi kröfur sem um ræðir í málinu. Fram er komið að innheimtufé, sem J-kk-nf E-kk-nf hdl. hefur innt af hendi til skiptastjóra stefnanda, nemi tæpri einni milljón króna.

Niðurstaða málsins er sú að við það beri að miða að um gjafagerning hafi verið að ræða er útistandandi kröfum stefnanda var afsalað til stefnda hinn 5. júlí 2004 og að fallast beri á kröfur stefnanda samkvæmt 2. mgr. 131. gr. og 141. gr., sbr. 142. gr., laga nr. 21/1991 um gjaldþrotaskipti o. fl. Samkvæmt þessari niðurstöðu ber að dæma stefnda til að greiða stefnanda málskostnað sem er ákveðinn 282.019 krónur.

Mál þetta dæmir S-kk-nf H. S-kk-nf héraðsdómari.

D ó m s o r ð:

Staðfest er riftun samnings, dags. 5. júlí 2004, um afsal allra útistandandi krafna stefnanda til stefnda og skal allt innheimtufé vegna þeirra falla til þrotabús hans.

Stefndi, Hundagallerí ehf., greiði stefnanda, Hundaræktun Dalsmynni ehf., þrotabúi, 282.019 krónur í málskostnað.

S-kk-nf H. S-kk-nf.